സിവില് സപ്ലൈകോ ഓണം വിപണന മേള കൊച്ചിയില് സിവില് സപ്ലൈകോയുടെ ഓണം വിപണന മേള കൊച്ചിയിലും പ്രവര്ത്തനം തുടങ്ങി. കൊച്ചി മറൈന് ഡ്രൈവ് ഹെലിപാഡ് മൈതാനത്തിലാണ് മേള നടക്കുന്നത്. വ്യവസായ മന്ത്രി പി രാജീവ് മേള ഉദ്ഘാടനം ചെയ്തു.ഓണക്കാലത്ത് പൊതുവിപണിയിലെ വിലക്കയറ്റം തടയുന്നത് ലക്ഷ്യമിട്ടാണ് സപ്ലൈകോ ഓണം വിപണ മേള സംഘടിപ്പിക്കുന്നത്. കൊച്ചി മറൈന് ഡ്രൈവ് ഹെലിപ്പാഡ് ഗ്രൗണ്ടില് നടക്കുന്ന മേളയുടെ ഉദ്ഘാടനം വ്യവസായ വകുപ്പ് മന്ത്രി പി രാജീവ് നിര്വ്വഹിച്ചു. പൂര്ണ്ണമായും കോവിഡ് മാനദണ്ഡങ്ങള് പാലിച്ചാണ് മേള നടക്കുന്നത്. ബ്രാന്ഡഡ് ഉല്പന്നങ്ങള്ക്ക് അഞ്ച് മുതല് 30 ശതമാനം വരെ വിലക്കിഴിവ് ലഭിക്കും. ജില്ലാതല മേളയോടൊപ്പം താലൂക്ക് തലത്തിലും അതാത് ഔട്ട് ലെറ്റുകള് കേന്ദ്രീകരിച്ചും സപ്ലൈകോ വിപണന മേളകള് സംഘടിപ്പിക്കും. കുടുംബശ്രീ സംരംഭക യൂണിറ്റുകളുടെ വസ്ത്രങ്ങള്, ഭക്ഷ്യ വസ്തുക്കള്, ഫ്ലോര് മാറ്റ്, സ്ക്വാഷ് , അച്ചാറുകള്, തുടങ്ങിയവയുടെ പ്രദര്ശനവും വില്പനയും ഓണം വിപണന മേളയില് ഒരുക്കിയിട്ടുണ്ട്. കൂടാതെ ഹോര്ട്ടി കോര്പ്പിന്റെ പച്ചക്കറി സ്റ്റാളും മേളയിലുണ്ട്. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.